CELEX: 32021D1201
Language: ro
Date: 2021-07-16 00:00:00
Title: Decizia de punere în aplicare (UE) 2021/1201 a Comisiei din 16 iulie 2021 de modificare a Deciziei de punere în aplicare (UE) 2020/668 în ceea ce privește standardele armonizate privind protectorii individuali împotriva zgomotului

21.7.2021   
               
               
                  RO
               
               
                  Jurnalul Oficial al Uniunii Europene
               
               
                  L 259/8
               
            
         DECIZIA DE PUNERE ÎN APLICARE (UE) 2021/1201 A COMISIEI
         din 16 iulie 2021
         de modificare a Deciziei de punere în aplicare (UE) 2020/668 în ceea ce privește standardele armonizate privind protectorii individuali împotriva zgomotului
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1025/2012 al Parlamentului European și al Consiliului din 25 octombrie 2012 privind standardizarea europeană, de modificare a Directivelor 89/686/CEE și 93/15/CEE ale Consiliului și a Directivelor 94/9/CE, 94/25/CE, 95/16/CE, 97/23/CE, 98/34/CE, 2004/22/CE, 2007/23/CE, 2009/23/CE și 2009/105/CE ale Parlamentului European și ale Consiliului și de abrogare a Deciziei 87/95/CEE a Consiliului și a Deciziei nr. 1673/2006/CE a Parlamentului European și a Consiliului (1), în special articolul 10 alineatul (6),
         întrucât:
         
                     (1)
                  
                  
                     În conformitate cu articolul 14 din Regulamentul (UE) 2016/425 al Parlamentului European și al Consiliului (2), echipamentele individuale de protecție care sunt conforme cu standarde armonizate sau cu părți ale acestora, ale căror referințe sunt publicate în Jurnalul Oficial al Uniunii Europene, sunt considerate a fi conforme cu cerințele esențiale de sănătate și de securitate prevăzute în anexa II la regulamentul respectiv care fac obiectul acestor standarde sau al unor părți ale acestor standarde.
                  
               
                     (2)
                  
                  
                     Prin scrisoarea M/031, intitulată „Standardisation mandate to CEN/CENELEC concerning standards for personal protective equipment” (Mandat de standardizare acordat CEN/CENELEC cu privire la standardele pentru echipamentele individuale de protecție), Comisia a înaintat Comitetului European de Standardizare (CEN) și Comitetului European de Standardizare în Electrotehnică (CENELEC) o cerere de a dezvolta și de a elabora standarde armonizate în sprijinul Directivei 89/686/CEE a Consiliului (3).
                  
               
                     (3)
                  
                  
                     Pe baza cererii de standardizare M/031, CEN a elaborat mai multe standarde noi și a revizuit o serie de standarde armonizate existente.
                  
               
                     (4)
                  
                  
                     La 19 noiembrie 2020, cererea de standardizare M/031 a expirat și a fost înlocuită cu o nouă cerere de standardizare, prevăzută în Decizia de punere în aplicare C(2020) 7924 a Comisiei (4).
                  
               
                     (5)
                  
                  
                     Întrucât Regulamentul (UE) 2016/425 a preluat cerințele esențiale de sănătate și de securitate aplicabile echipamentelor individuale de protecție prevăzute în Directiva 89/686/CEE, proiectele de standarde armonizate elaborate în temeiul cererii de standardizare M/031 fac obiectul cererii de standardizare prevăzute în Decizia de punere în aplicare C(2020) 7924. Prin urmare, referințele lor trebuie publicate în Jurnalul Oficial al Uniunii Europene. Prin urmare, în mod excepțional, se poate accepta faptul că astfel de standarde elaborate și publicate de CEN și de CENELEC în perioada de tranziție dintre cererea de standardizare M/031 și cererea de standardizare prevăzută în Decizia de punere în aplicare C(2020) 7924 nu conțin o trimitere explicită la cererea de standardizare prevăzută în Decizia de punere în aplicare C(2020) 7924.
                  
               
                     (6)
                  
                  
                     Pe baza cererii de standardizare M/031 și a cererii de standardizare prevăzute în Decizia de punere în aplicare C(2020) 7924, CEN și CENELEC au elaborat următoarele noi standarde armonizate: EN 352-9: 2020 privind cerințele de siguranță pentru antifoane interne cu intrare audio electrică și EN 352-10: 2020 privind cerințele de siguranță pentru antifoane interne cu intrare audio pentru divertisment în sprijinul Regulamentului (UE) 2016/425.
                  
               
                     (7)
                  
                  
                     Pe baza cererii de standardizare M/031 și a cererii de standardizare prevăzute în Decizia de punere în aplicare C(2020) 7924, CEN a revizuit standardele armonizate EN 352-1:2002, EN 352-2:2002, EN 352-3:2002, EN 352-4:2001, astfel cum au fost modificate prin EN 352-4:2001/A1:2005, EN 352-5:2002, astfel cum au fost modificate prin EN 352-5:2002/A1:2005, EN 352-6:2002, EN 352-7:2002 și EN 352-8:2008, ale căror referințe sunt publicate în seria C a Jurnalului Oficial al Uniunii Europene (5). Această revizuire a avut ca rezultat adoptarea standardelor armonizate EN 352-1:2020 privind cerințele generale pentru antifoane externe, EN 352-2:2020 privind cerințele generale pentru antifoane interne, EN 352-3:2020 privind cerințele generale pentru antifoane externe montate pe dispozitive de protecție a capului și/sau a feței, EN 352-4:2020 privind cerințele de securitate pentru antifoane externe cu atenuare dependentă de nivel, EN 352-5:2020 privind cerințele de securitate pentru antifoane externe cu reducere activă a zgomotului, EN 352-6:2020 privind cerințele de securitate pentru antifoane externe cu intrare audio pentru comunicare, EN 352-7:2020 privind cerințele de securitate pentru antifoane interne cu atenuare dependentă de nivel și EN 352-8:2020 privind cerințele de securitate pentru antifoane externe cu intrare audio pentru divertisment.
                  
               
                     (8)
                  
                  
                     Comisia, împreună cu CEN și CENELEC, a evaluat dacă standardele elaborate și revizuite de CEN și de CENELEC respectă cererea de standardizare din Decizia de punere în aplicare C(2020) 7924.
                  
               
                     (9)
                  
                  
                     Standardele armonizate EN 352-4:2020, EN 352-5:2020, EN 352-6:2020, EN 352-7:2020, EN 352-8:2020, EN 352-9:2020 și EN 352-10:2020 îndeplinesc cerințele pe care urmăresc să le acopere și care sunt stabilite în Regulamentul (UE) 2016/425. Prin urmare, este oportun să se publice referințele standardelor armonizate respective în Jurnalul Oficial al Uniunii Europene.
                  
               
                     (10)
                  
                  
                     Standardele armonizate EN 352-1:2020, EN 352-2:2020 și EN 352-3:2020 nu conțin cerința ca produsele să poarte etichete care să indice nivelul de atenuare a zgomotului furnizat de acestea. Prin urmare, respectivul standard armonizat trebuie publicat în Jurnalul Oficial al Uniunii Europene cu o restricție.
                  
               
                     (11)
                  
                  
                     Este necesar să se retragă referințele standardelor armonizate EN 352-1:2002, EN 352-2:2002, EN 352-3:2002, EN 352-4:2001, astfel cum au fost modificate prin EN 352-4:2001/A1:2005, EN 352-5:2002, astfel cum au fost modificate prin EN 352-5:2002/A1:2005, EN 352-6:2002, EN 352-7:2002 și EN 352-8:2008, din seria C a Jurnalului Oficial al Uniunii Europene, având în vedere faptul că standardele respective au fost revizuite, modificate sau corectate.
                  
               
                     (12)
                  
                  
                     Anexa I la Decizia de punere în aplicare (UE) 2020/668 a Comisiei (6) conține referințele standardelor armonizate elaborate în sprijinul Regulamentului (UE) 2016/425, în timp ce anexa II la Decizia de punere în aplicare (UE) 2020/668 conține referințele standardelor armonizate elaborate în sprijinul Regulamentului (UE) 2016/425 care sunt retrase din Jurnalul Oficial al Uniunii Europene începând de la datele stabilite în anexa respectivă.
                  
               
                     (13)
                  
                  
                     Standardele armonizate EN 352-1:2020, EN 352-2:2020 și EN 352-3:2020 sunt primele standarde armonizate elaborate în sprijinul Regulamentului (UE) 2016/425 care urmează să fie publicate în Jurnalul Oficial al Uniunii Europene cu o restricție. Ar trebui adăugată o nouă anexă la Decizia de punere în aplicare (UE) 2020/668, care să enumere referințele standardelor armonizate elaborate în sprijinul Regulamentului (UE) 2016/425, publicate în Jurnalul Oficial al Uniunii Europene cu o restricție.
                  
               
                     (14)
                  
                  
                     Prin urmare, este necesar ca Decizia de punere în aplicare (UE) 2020/668 să fie modificată în consecință.
                  
               
                     (15)
                  
                  
                     Pentru a se acorda producătorilor suficient timp să se pregătească în vederea aplicării standardelor revizuite, este necesar să se amâne respectiva retragere a referințelor standardelor enumerate în anexa II.
                  
               
                     (16)
                  
                  
                     Conformitatea cu un standard armonizat conferă o prezumție de conformitate cu cerințele esențiale corespunzătoare stabilite în legislația de armonizare a Uniunii, începând de la data publicării referinței standardului respectiv în Jurnalul Oficial al Uniunii Europene. Prezenta decizie trebuie să intre în vigoare la data publicării,
                  
               ADOPTĂ PREZENTA DECIZIE:
         
            Articolul 1
            Decizia de punere în aplicare (UE) 2020/668 se modifică după cum urmează:
            
                        1.
                     
                     
                        Se introduce următorul articol 2a:
                        
                           „Articolul 2a
                           Referințele standardelor armonizate pentru echipamentele individuale de protecție elaborate în sprijinul Regulamentului (UE) 2016/425 și enumerate în anexa I la prezenta decizie se publică în Jurnalul Oficial al Uniunii Europene cu o restricție.”
                        
                     
                  
                        2.
                     
                     
                        Anexa I se modifică în conformitate cu anexa I la prezenta decizie.
                     
                  
                        3.
                     
                     
                        Anexa II se modifică în conformitate cu anexa II la prezenta decizie.
                     
                  
                        4.
                     
                     
                        Textul prevăzut în anexa III la prezenta decizie se adaugă ca anexa III.
                     
                  
         
            Articolul 2
            Prezenta decizie intră în vigoare la data publicării în Jurnalul Oficial al Uniunii Europene.
         
         
            Adoptată la Bruxelles, 16 iulie 2021.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 316, 14.11.2012, p. 12.
         
            (2)  Regulamentul (UE) 2016/425 al Parlamentului European și al Consiliului din 9 martie 2016 privind echipamentele individuale de protecție și de abrogare a Directivei 89/686/CEE a Consiliului (JO L 81, 31.3.2016, p. 51).
         
            (3)  Directiva 89/686/CEE a Consiliului din 21 decembrie 1989 privind apropierea legislațiilor statelor membre referitoare la echipamentul individual de protecție (JO L 399, 30.12.1989, p. 18).
         
            (4)  Decizia de punere în aplicare C(2020) 7924 a Comisiei din 19 noiembrie 2020 privind o cerere de standardizare adresată Comitetului European de Standardizare și Comitetului European de Standardizare în Electrotehnică în ceea ce privește echipamentele individuale de protecție în sprijinul Regulamentului (UE) 2016/425 al Parlamentului European și al Consiliului.
         
            (5)  JO C 113, 27.3.2018, p. 41.
         
            (6)  Decizia de punere în aplicare (UE) 2020/668 a Comisiei din 18 mai 2020 privind standardele armonizate pentru echipamentele individuale de protecție, elaborate în sprijinul Regulamentului (UE) 2016/425 al Parlamentului European și al Consiliului (JO L 156, 19.5.2020, p. 13).
      
      
         
            ANEXA I
            În anexa I la Decizia de punere în aplicare (UE) 2020/668 se adaugă următoarele rubrici:
            
               
                           Nr.
                        
                        
                           Referința standardului
                        
                     
                           „32.
                        
                        
                           EN 352-4:2020
                           Protectori individuali împotriva zgomotului – Cerințe de securitate și încercări – Partea 4: Antifoane externe cu atenuare dependentă de nivel
                        
                     
                           33.
                        
                        
                           EN 352-5:2020
                           Protectori individuali împotriva zgomotului – Cerințe de securitate și încercări – Partea 5: Antifoane externe cu reducere activă a zgomotului
                        
                     
                           34.
                        
                        
                           EN 352-6:2020
                           Protectori individuali împotriva zgomotului – Cerințe de securitate și încercări – Partea 6: Antifoane externe cu intrare audio pentru comunicare
                        
                     
                           35.
                        
                        
                           EN 352-7:2020
                           Protectori individuali împotriva zgomotului – Cerințe de securitate și încercări – Partea 7: Antifoane interne cu atenuare dependentă de nivel
                        
                     
                           36.
                        
                        
                           EN 352-8:2020
                           Protectori individuali împotriva zgomotului – Cerințe de securitate și încercări – Partea 8: Antifoane externe cu intrare audio pentru divertisment
                        
                     
                           37.
                        
                        
                           EN 352-9:2020
                           Protectori individuali împotriva zgomotului – Cerințe de securitate și încercări – Partea 9: Antifoane interne cu intrare audio electrică
                        
                     
                           38.
                        
                        
                           EN 352-10:2020
                           Protectori individuali împotriva zgomotului – Cerințe de securitate și încercări – Partea 10: Antifoane interne cu intrare audio pentru divertisment”
                        
                     
         
      
      
         
            ANEXA II
            În anexa II la Decizia de punere în aplicare (UE) 2020/668 se adaugă următoarele rubrici:
            
               
                           Nr.
                        
                        
                           Referința standardului
                        
                        
                           Data retragerii
                        
                     
                           „22.
                        
                        
                           EN 352-1:2002
                           Protectori individuali împotriva zgomotului – Cerințe generale – Partea 1: Antifoane externe
                        
                        
                           21 ianuarie 2023
                        
                     
                           23.
                        
                        
                           EN 352-2:2002
                           Protectori individuali împotriva zgomotului – Cerințe generale – Partea 2: Antifoane interne
                        
                        
                           21 ianuarie 2023
                        
                     
                           24.
                        
                        
                           EN 352-3:2002
                           Protectori individuali împotriva zgomotului – Cerințe generale – Partea 3: Antifoane externe montate pe dispozitive de protecție a capului și/sau a feței
                        
                        
                           21 ianuarie 2023
                        
                     
                           25.
                        
                        
                           EN 352-4:2001
                           Protectori individuali împotriva zgomotului – Cerințe de securitate și încercări – Partea 4: Antifoane externe cu atenuare dependentă de nivel
                           EN 352-4:2001/A1:2005
                        
                        
                           21 ianuarie 2023
                        
                     
                           26.
                        
                        
                           EN 352-5:2002
                           Protectori individuali împotriva zgomotului – Cerințe de securitate și încercări – Partea 5: Antifoane externe cu reducere activă a zgomotului
                           EN 352-5:2002/A1:2005
                        
                        
                           21 ianuarie 2023
                        
                     
                           27.
                        
                        
                           EN 352-6:2002
                           Protectori individuali împotriva zgomotului – Cerințe de securitate și încercări – Partea 6: Antifoane externe cu intrare audio pentru comunicare
                        
                        
                           21 ianuarie 2023
                        
                     
                           28.
                        
                        
                           EN 352-7:2002
                           Protectori individuali împotriva zgomotului – Cerințe de securitate și încercări – Partea 7: Antifoane interne cu atenuare dependentă de nivel
                        
                        
                           21 ianuarie 2023
                        
                     
                           29.
                        
                        
                           EN 352-8:2008
                           Protectori individuali împotriva zgomotului – Cerințe de securitate și încercări – Partea 8: Antifoane externe cu intrare audio pentru divertisment
                        
                        
                           21 ianuarie 2023”
                        
                     
         
      
      
         
            ANEXA III
            
               
                  
                     „ANEXA III
                     
                                 Nr.
                              
                              
                                 Referința standardului
                              
                           
                                 1.
                              
                              
                                 EN 352-1:2020
                                 Protectori individuali împotriva zgomotului – Cerințe generale – Partea 1: Antifoane externe
                                 
                                    Notă: Acest standard nu impune o etichetare pe produs care să indice nivelul de atenuare a zgomotului. Prin urmare, respectarea acestui standard nu conferă o prezumție de conformitate cu punctul 3.5 al doilea paragraf din anexa II la Regulamentul (UE) 2016/425.
                              
                           
                                 2.
                              
                              
                                 EN 352-2:2020
                                 Protectori individuali împotriva zgomotului – Cerințe generale – Partea 2: Antifoane interne
                                 
                                    Notă: Acest standard nu impune o etichetare pe produs care să indice nivelul de atenuare a zgomotului. Prin urmare, respectarea acestui standard nu conferă o prezumție de conformitate cu punctul 3.5 al doilea paragraf din anexa II la Regulamentul (UE) 2016/425.
                              
                           
                                 3.
                              
                              
                                 EN 352-3:2020
                                 Protectori individuali împotriva zgomotului – Cerințe generale – Partea 3: Antifoane externe montate pe dispozitive de protecție a capului și/sau a feței
                                 
                                    Notă: Acest standard nu impune o etichetare pe produs care să indice nivelul de atenuare a zgomotului. Prin urmare, respectarea acestui standard nu conferă o prezumție de conformitate cu punctul 3.5 al doilea paragraf din anexa II la Regulamentul (UE) 2016/425.
                              
                           
               ”